Publication: Magyar Közlöny
Issue: MK-2008-19 (Year: 2008, Number: 19)
Era: 2004-2010
Section: A biztosíték kizárólag az 57/2005. (III. 30.) Korm. rendelettel módosított, a mezõgazdasági és élelmiszer-ipari termékekhez kapcsolódó biztosítékrendszer szabályairól szóló 17/2004. (II. 13.) Korm. rendeletben, valamint a 9/2004.
Paragraph Index: 279

1. Kitárolási engedély A sikeres ajánlattevõ (továbbiakban: vevõ) vis maior kivételével köteles az elnyert cukormennyiséget az ajánlat elfogadásáról szóló határozat kézhezvételét követõ négy héten belül kitárolni, vagy a cukor raktározójával a további tárolásról szerzõdést kötni. Mind a kitároláshoz, mind a tárolási szerzõdés megkötéséhez a vevõnek elõzetesen kérnie kell az MVH engedélyét. A kitárolás megkezdésére, vagy a raktározási szerzõdés megkötésére kizárólag az MVH kitárolási engedélyének birtokában, az MVH helyszíni ellenõreinek jelenlétében kerülhet sor. A kitárolási engedély másolatát az MVH a cukor raktározója részére is megküldi. A kitárolási engedélykérelmet a 3. számú melléklet szerint elkészítve, a tárolási szerzõdés megkötésére vonatkozó kérelmet a 4. számú melléklet szerint elkészítve telefaxon kell benyújtani a III. „Az ajánlat benyújtásának feltételei” címû pont 4. alpontjában megadott telefaxszámok egyikére. A kitárolási engedélykérelemnek tartalmaznia kell: – a vevõ nyilatkozatát, hogy a kitárolási engedélyt az odaítélt cukor egészére vagy annak részmennyiségére kéri, és – a kérelemben megjelölt mennyiségre vonatkozóan a vételár megfizetését vagy a vételárral azonos mértékû vételi biztosíték letétbe helyezését igazoló bizonylatot. Amennyiben a kitárolásra nem kerül sor az elõírt határidõn belül, az MVH lehívhatja a III/6. pontban megjelölt ajánlati biztosítékot, valamint a vevõ köteles viselni a tárolási költségeket a negyedik hét végétõl mindaddig, amíg a teljes mennyiség kitárolására sor nem kerül.

Source: https://magyarkozlony.hu/hivatalos-lapok/6e95250e919c3a8461fa9ae536be339a18ea717f/dokumentumok/c9dd37b446b54f07b90a6754c90774feebb9f1ef/letoltes